**Osnovna škola Vjekoslava Kaleba, Tisno**

**ELEMENTI PRAĆENJA I OCJENJIVANJA UČENIKA U NASTAVI MATEMATIKE u 6., 7. I 8. RAZREDU**

**UČITELJICA:**

**Vinka Olivani**

**OBLICI PRAĆENJA I OCJENJIVANJA UČENIKA**

Ocjenjivanje u nastavi matematike provodi se na osnovu ocjena razvrstanih u rubrike (sastavnice i načini praćenja) koje su prikazane u donjoj tablici:

|  |
| --- |
| Usvojenost nastavnih sadržaja |
| Primjena znanja |
| Kultura rada |

**Usvojenost nastavnih sadržaja**

* Učenici na bilo kojem satu mogu biti usmeno pitani bez bilo koje najave gradivo iz trenutne cjeline ili prethodnih cjelina kroz teoretske i praktične zadatke.
* Usmeno provjeravati gradivo učiteljica može na svakom satu nakon obrađene nastavne jedinice ili više nastavnih jedinica bilo kojeg nastavnog područja.
* Učenici, koji će odgovarati, biraju se metodom slučajnog odabira, prema željama učenika da taj dan odgovaraju ili na osnovu dogovora učenika i učiteljice.
* Učenikov uspjeh u USMENIM PROVJERAMA vrjednuje se na sljedeći način:

|  |  |  |
| --- | --- | --- |
| Ocjena usmenog odgovora | Obrazlaganje, dokazivanje | Primjena znanja, rješavanje zadataka |
| nedovoljan (1) | Nesuvislo, nelogično i bez razumijevanja. | Znanje je manjkavo pa nema njegove primjene.  Učenik nije naučio gradivo, ni uz pomoć učiteljice ne može točno odgovoriti na pitanja niti riješiti postavljene zadatke.  Učenik ne želi usmeno odgovarati kad na njega dođe redili kad ga učiteljica prozove. |
| dovoljan (2) | nepotpuno, površno i s pogreškama | Učenik je naučio samo najosnovnije pojmove, rješava najjednostavnije zadatke.  Znanje primjenjuje slabo i nesigurno, zadatke rješava sporo, pravi pogreške, stalno ga treba poticati i navoditi na točne odgovore i rješenja ali uz učiteljevu pomoć ipak ih uspijeva riješiti. |
| dobar (3) | djelomično logično i uvjerljivo | Učenik je naučio gradivo površno, donekle primjenjuje znanje polako uz pomoć učiteljice, a tako rješava i zadatke. Teže zadatke nije u stanju riješiti |
| vrlo dobar (4) | točno, logično, temeljito i s razumijevanjem | Učenik zna pojmove, samostalno odgovara na postavljena pitanja. Znanje primjenjuje, umjereno brzo, točno i pretežno bez učiteljeve pomoći. |
| odličan (5) | izrazito točno, logično, temeljito, opširno, argumentirano | Reagira brzo, odgovara britko i lucidno. Primjenjuje znanje samostalno i u novim ispitnim situacijama. Povezuje činjenice i postavlja problem, novi sadržaji na njega djeluju izazovno. Naučio je gradivo tako da može rješavati zadatke na svim razinama (od prepoznavanja do primjene naučenog gradiva na novim problemima) |

* Usvojenost nastavnih sadržaja također se može provodi na sljedeći način:
* Učenici pišu pisanu provjeru znanja (manje od 45 min)

**Primjena znanja**

* Ovdje se upisuju ocjene iz pismenih ispita znanja.
* Pismene provjere znanja pišu se na polovici cjeline i ispit se najavljuje tjedan dana unaprijed, a moguća je vježba sat prije njega no može i bez nje. Učenici za rad kod kuće dobivaju uvijek zadatke sliče većini zadataka koji će biti u ispitu.
* Pismene ispite znanja pišemo na kraju cjeline i njima se ispituje kako je učenik savladao cijelu cjelinu. Takav ispit najavljuje se tjedan dana unaprijed, a sat-dva prije njega zajednički ponavljamo gradivo, te učenici za rad kod kuće dobivaju zadatke slične većini zadataka koji će biti u ispitu.
* Učeniku je tijekom pisane provjere zabranjena uporaba nedopuštenih sredstava (bilježnice, udžbenika, šalabahtera, mobitela, digitrona i sl.) i prepisivanje . Ukoliko učenik pokušava nešto prepisati najprije mu se (kao upozorenje) oduzima jedan bod na testu, a drugi puta oduzima mu se test uz mogućnost i poništenja testa (učenik će morati ponovno pisati ispit znanja).
* Učiteljica neće učenika udaljiti iz učionice tijekom pisane provjere ni pod kojim uvjetima.
* Sve pisane provjere učenik je dužan pisati pisanim slovima vrlo čitko na što će ga učiteljica upozoriti prije svake pisane provjere znanja. Sve što računa mora biti zapisano na testu (inače mu se neće priznati).
* Učenik koji je u pismenom ispitu postigao rezultat manji od 50% dobiva negativnu ocjenu, te istu mora ispraviti.
* U imenik, u rubriku "primjena znanja", upisuju se obje ocjene, i ona iz ispita, i ona iz ispravka.
* Ukoliko učenik nije prisutan na satu na kojem pišemo ispit, pisat će ga naknadno (ako je učenik bio odsutan samo sat, dva piše odmah na idućem satu, a ako je bio više odsutan onda će se zajednički dogovor postići u vezi termina pisanja).
* Učenikov uspjeh iz pisanih provjera znanja vrjednuje se postotcima kako slijedi:

Kriterij kod ocjenjivanja ispita znanja je:

0 - 49% = nedovoljan (1)

50 – 60% = dovoljan (2)

61 – 78% = dobar (3)

79 – 89 % = vrlo dobar (4)

90 – 100% = odličan (5)

**Kultura rada**

* Domaći rad je aktivnost učenika koja proizlazi iz svakodnevnih obveza prema radu u školi, pridonosi ostvarivanju nastavnih zadataka, ali se izvodi izvan školskog rada.
  + U praćenju pisanja domaćeg rada treba voditi računa o redovitosti pisanja, broju riješenih zadataka, složenosti zadataka, točnosti riješenosti zadataka, urednosti rješenja zadataka (nastavnik može provjeriti i izvan nastave).
  + Samostalnost pri rješavanju zadataka (nastavnik provjerava samo na nastavi), učenik mora znati obrazložiti rješenja zadataka koja ima napisana.
  + Domaći rad se redovito zadaje na svakom satu obrade, ponavljanja i uvježbavanja.
  + Piše se u bilježnici zajedno sa školskim radom. Školski rad mora imati naslov
  + ( tema koja se obrađuje ili vježba) i u desnom gornjem uglu datum. Domaći rad piše se u bilježnici nakon školskog rada. Svaki domaći rad mora imati naslov, redni broj domaćeg rada i datum izrade, te redni broj zadatka i broj stranice iz udžbenika ili zbirke na kojoj se zadatak nalazi, radi lakšeg snalaženja nastavnika kod pregledavanja i ocjenjivanja.
* Domaći rad se može evidentirati na više načina.
* Na svakom satu se provjerava je li napisan domaći rad, ako nije napisana učenik dobiva minus u bilješke nastavnika. Minus se dobiva ako učenik ne napiše zadaću (ali je prijavio na početku sata da ju nije napisao; a ako se ne prijavi, a učiteljica to otkrije onda se dobiva direktno jedinicu).
* Ako učenik riješi 50% domaćeg rada smatra se da ima polovično riješen domaći rad. Sakupljenih šest polovičnih minusa učenik odgovara usmeno zadatke iz domaćeg
* U slučaju ne pisanja domaćih radova učenika ako sakupi tri minusa u bilješkama upisuje se jedinica u rubriku „kultura rada“.
* Par puta u svakom polugodištu detaljnije se provjerava domaći rad i sukladno time ocjenjuje.
* Ukoliko je učenik zaboravio bilježnicu ili koje drugo nastavno sredstvo i ne može zadaću predočiti učiteljici, zadaća se vrednuje kao nenapisana odnosno u bilješke se unosi minus.
* Ukoliko je zadaća prepisana (uočavaju se isti odgovori i iste pogreške), zadaća se provjera zadacima i učeniku se smanjuje ocjena jer nije samostalno rješavao zadatke.
* Kriterij ocjenjivanja domaćih radova:

|  |  |  |  |  |
| --- | --- | --- | --- | --- |
| **Odličan ( 5 )** | **Vrlo dobar ( 4 )** | **Dobar ( 3 )** | **Dovoljan ( 2 )** | **Nedovoljan ( 1 )** |
| Redovitost u pisanju domaćeg uratka; velika točnost riješenih zadataka; obrazloženje zadataka; nove ideje pri rješavanju ; urednost. | Redovitost u pisanju domaćeg uratka; urednost pri pisanju ; razumijevanje; točnost riješenih zadataka. | Redovito pisanje domaćeg uratka uz djelomičnu točnost riješenih zadataka. | Redovito pisanje domaćeg uratka bez obzira na točnost riješenih zadataka. | Neredovitost u pisanju domaćeg uratka ( pod neredovitošću podrazumijevamo nenapisanoradova od ukupnog broja domaćih radova danih u tom mjesecu). |

* U ovu se rubriku upisuju ocjene iz aktivnosti na satovima i iz rada kojeg učenik napravi kod kuće, a koji zaslužuje vrednovanje ocjenom.
  + Do ocjene koja se upisuje u ovu rubriku, može se doći i skupljanjem plusova i minusa koji se zapisuju pod bilješke.
  + Naime, pet plusova (pod bilješkama) rezultiraju peticom u rubrici " kultura rada ".
  + Plus se može dobiti iz težih ili neuobičajenih zadataka koje učiteljica zada na satu (i za koje najavi da su za plus), a isto se tako može dobiti i pisanjem neobaveznih zadaća (učiteljica povremeno zadaje i neobavezne zadatke za zadaću).
  + Učenik može dobiti minus u bilješke ako zaboravi bilježnicu, ako ne donosi udžbenik, pribor za pisanje, geometrijski pribor i sl.
  + Također učenik može dobiti minus u bilješke ako krši pravila kućnog reda te također može dobiti i direktno negativnu ocjenu.
  + Kada se pregledavaju domaći radovi i ocjenjuju učenik može dobiti i ocjenu iz bilježnice (urednost, točnost matematičkog zapisa, je li sve napisano što je bilo u školskom radu i sl.) i ta ocjena se također unosi u ovu rubriku.
* Ocjene iz kulture rada utječu na zaključnu ocjenu.